उन्‍होंने कहा कि भाजपा के शीर्ष नेतृत्‍व ने हमेशा यह जोर देकर कहा है कि पार्टी छोटे राज्‍यों की अवधारणा की पक्षधर है लेकिन मप्र के मुख्‍यमंत्री शिवराजसिंह चौहान का कहना है कि पृथक बुंदेलखंड राज्‍य का गठन उनके एजेंडे में शामिल ही नहीं है। डॉ. सहाय ने दोनों मुख्‍यमंत्रियों की मंशा पर सवालिया निशान लगाते हुए कहा कि यदि वे बुंदेलखंड के विकास के इच्‍छुक हैं तो केंद्रीय बुंदेलखंड विकास प्राधिकरण का विरोध क्‍यों कर रहे हैं।